VeloSTAR eo ar servij marc'hoù-houarn en emservij a vez kinniget gant Meurgêr Roazhon. Mont a ra en-dro ar servij LE vélo STAR noz-deiz, Sul, gouel, pemdez, gant 900 marc'h-houarn ha 80 arsav, a gaver peurvuiañ tost d'un arsav metro, bus,  karr-boutin, pe d'an ti-gar SNCF.    N'eus nemet amprestañ ur marc'h-houarn d'ober, e forzh peseurt arsav, ha lezel anezhañ en unan all, diouzh al lec'h m'erruer.  E kement arsav zo e kaver ur bonn kelaouiñ. Evit tapout pe lezel ur marc'h-houarn n'eus nemet heuliañ ar pezh a zo displeget d'ober.  Gant ar gartenn KorriGo, warni anv an den pe get, ez eo trawalc'h gwiriekaat hag anaout ar c'hod evit gallout implijout holl servijoù LE vélo STAR.    An dud a implij anezhañ ur wech an amzer  a c'hall paeañ gant o c'hartenn-vank en 10 arsav pennañ.  Ouzhpenn 80 arsav zo nepell diouzh ar metro, ar busoù, an trenioù pe ar c'hirri-boutin. Gallout a rit mont eus ar bus, ar metro an tren pe ar c'harr-boutin d'ar mar'ch-houarn hep diaezamant ebet gant ar memes kartenn KorriGo, hoc'h anv merket warni pe get, karget enni ho teulioù treuzdougen boas.